《洪山》
宋代·韩晋卿

壁立东南第一峰，问名知是葛仙翁。丹砂灶逼云头近，玉井泉流海眼通。

六字籀文天篆刻，数间洞室石帡幪。我来整屐层峦上，无数群峰立下风。

作者简介：宋密州安丘人，字伯修。以五经科登第。历知同州、寿州，以奏课第一，擢刑部郎中。哲宗元祐中为大理卿，持平考核，无所上下，才干为神宗所称。每事连贵要而屡鞠弗成之讼案，必以委之。后卒于官。